Diari Oficial de la Generalitat Valenciana


Sumari del DOGV 4079, del 05-09-2001 (2001/903663)

ORDRE de 29 de juny de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/29/(3)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903663


Data del document
:   29-06-2001

Organisme emissor


Tipus de document
:   Ordre

Correcció d'errades

Anàlisi jurídica

 Descriptors 

:   * València
    * Benaguasil
    * Eliana, l'
    * Pobla de Vallbona, la
    * ensenyament privat

ORDRE de 29 de juny de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2001/8114]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/98, de 30 d'abril sobre ordenació de la formació professional (BOE de 8 de maig), i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
  
ORDENE
  
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
  
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
  
DISPOSICIÓ ADDICIONAL PRIMERA
  
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
  
DISPOSICIÓ ADDICIONAL SEGONA
  
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
  
València, 29 de juny de 2001
  
  
El conseller de Cultura i Educació
  
MANUEL TARANCÓN FANDOS
  
  
  
ANNEX
  
  
Centre: Asunción de Nuestra Señora
  
Titular: Parròquia de la Asunción de Nuestra Señora
  
Domicili: c/ Pedralba, 38
  
Localitat: Benaguasil
  
Província: València
  
Codi: 17971226
  
Ensenyaments i capacitat màxima que s'autoritzen:
  
- Educació Infantil, 1er cicle, incomplet, amb 1 unitat per a xiquets de 2/3 anys, i 20 llocs escolars.
  
Composició resultant de la resta del centre:
  
- 3 unitats d'Educació Infantil, 2n cicle, amb 75 llocs escolars.
  
  
- 12 unitats d'Educació Primària amb 300 llocs escolars.
  
  
- 8 unitats d'Educació Secundària Obligatòria, amb 240 llocs escolars.
  
- 1 grup de Tècnic en Gestió Administrativa, amb 30 llocs escolars.
  
- 1 grup de Tècnic en Comerç, amb 30 llocs escolars.
  
  
Centre: Color del Monte Colorado
  
Titular: Luis Ferrer Lonjedo
  
Domicili: Av. Principal. Urbanización Monte Colorado
  
Localitat: La Pobla de Vallbona
  
Província: València
  
Codi: 56274467
  
Ensenyaments i capacitat màxima que s'autoritzen:
  
- Educació Infantil, 2on cicle, amb 3 unitats i 68 llocs escolars.
  
  
Composició resultant de la resta del centre:
  
- 8 unitats d'Educació Primària amb 175 llocs escolars.
  
  
Centre: Parvulario Santa Clara
  
Titular: María Dolores Ballester Ruiz
  
Domicili: c/ Màrtirs, 11
  
Localitat: L'Eliana
  
Província: València
  
Codi: 26685108
  
Ensenyaments i capacitat màxima que s'autoritzen:
  
- Educació Infantil, 1er cicle, amb 3 unitats i 68 llocs escolars, distribuïts de la següent manera:
  
\* 1 unitat xiquets de 0/1 any, amb 8 llocs escolars
  
\* 1 unitat xiquets de 1/2 anys, amb 13 llocs escolars
  
\* 1 unitat xiquets de 2/3 anys, amb 17 llocs escolars
  
- Educació Infantil, 2on cicle, amb 3 unitats i 47 llocs escolars.
  
  
  
Centre: Escuelas Profesionales de Artesanos
  
Titular: Escuelas Profesionales de Artesanos, SL.
  
Domicili: Av. Antic Regne de València, 40
  
Localitat: València
  
Província: València
  
Codi: 95838916
  
Ensenyaments i capacitat màxima que s'autoritzen:
  
- Educació Secundària Obligatòria, amb 8 unitats i 236 llocs escolars
  
- Batxillerat, amb 8 unitats i 190 llocs escolars, en les modalitats de: Ciències de la Natura i Salut (50 llocs escolars), Humanitats i Ciències Socials (40 llocs escolars), Tecnològic (46 llocs escolars) i Artístic (54 llocs escolars)
  
  
- 1 unitat de Tècnic en Cuidats Auxiliars d'Infermeria, per a 30 llocs escolars a impartir en torn de matí.
  
- 1 unitat de Tècnic en Gestió Administrativa, per a 30 llocs escolars a impartir en torn de matí.
  
- 2 unitats de Tècnic en Equips Electrònics de Consum, per a 60 llocs escolars a impartir en doble torn (un curs per a 30 llocs escolars de matí i un altre de vesprada).
  
- 2 unitats de Tècnic en Equips i Instal·lacions Electrotècniques, per a 60 llocs escolars a impartir en doble torn (un curs per a 30 llocs escolars de matí i un altre de vesprada).
  
- 2 unitats de Tècnic en Electromecànica de Consum, per a 60 llocs escolars a impartir en doble torn (un curs per a 30 llocs escolars de matí i un altre de vesprada).
  
- 1 unitat de Tècnic Superior en Gestió Comercial i Màrqueting, per a 24 llocs escolars a impartir en torn de vesprada.
  
- 2 unitats de Tècnic Superior en Manteniment d'Equips Industrials, per a 60 llocs escolars a impartir en doble torn (un curs per a 30 llocs escolars de matí i un altre de vesprada).
  
  
- 1 unitat de Tècnic Superior en Informació i Comercialització Turístiques, per a 30 llocs escolars a impartir en doble de vesprada.
  
  
- 2 unitats de Tècnic Superior en Instal·lacions Electrotècniques, per a 60 llocs escolars a impartir en doble torn (un curs per a 30 llocs escolars de matí i un altre de vesprada).
  
Composició resultant de la resta del centre:
  
- 3 unitats d'Educació Infantil, II cicle, amb 49 llocs escolars.
  
  
- 6 unitats d'Educació Primària, amb 134 llocs escolars.
  
  
Centre: Concha Espina I
  
Titular: Concha Espina, SL.
  
Domicili: c/ Carters, 22-24-34
  
Localitat: València
  
Província: València
  
Codi: 65101290
  
Ensenyaments i capacitat màxima que s'autoritzen:
  
- Educació Infantil, 1er cicle, amb 3 unitats i 41 llocs escolars, ubicats en el carrer Carters, 34 i distribuïts de la següent manera:
  
  
\* 1 unitat xiquets de 0/1 any, amb 8 llocs escolars
  
\* 1 unitat xiquets de 1/2 anys, amb 13 llocs escolars
  
\* 1 unitat xiquets de 2/3 anys, amb 20 llocs escolars
  
Composició resultant de la resta del centre:
  
- Educació Infantil, 2on cicle, amb 6 unitats i 136 llocs escolars, ubicats en el carrer Carters, 22 i 24.


Còpia Permalink ELI